**Ingatlanértékesítési hirdetmény**

Hajdúböszörmény Város Önkormányzatának Képviselő-testülete a 175/2018. (VI.20.) Önk. számú határozat alapján nyilvános árverés útján **értékesíteni kívánja** az alábbi táblázatban felsorolt önkormányzati tulajdonban álló, kivett beépítetlen terület jelölésű, a természetben **Hajdúböszörmény-Hajdúvid** Vidtelke utcában található **ingatlanokat** az alábbi feltételekkel nyílt árverés útján.

|  |  |  |
| --- | --- | --- |
| **Helyrajzi szám** | **Terület (m²)** | **Művelési ág** |
| 15208/54 | 800 | kivett beépítetlen terület |
| 15208/55 | 800 | kivett beépítetlen terület |
| 15208/56 | 800 | kivett beépítetlen terület |
| 15208/57 | 800 | kivett beépítetlen terület |
| 15208/58 | 800 | kivett beépítetlen terület |
| 15208/59 | 800 | kivett beépítetlen terület |
| 15208/60 | 800 | kivett beépítetlen terület |
| 15208/63 | 864 | kivett beépítetlen terület |
| 15208/64 | 864 | kivett beépítetlen terület |
| 15208/65 | 864 | kivett beépítetlen terület |
| 15208/66 | 864 | kivett beépítetlen terület |

 A **kikiáltási ár telkenként 810,-Ft/m² + áfa.**  A kikiáltási árat az árverés során 5.000 Ft-tal szükséges emelni mindaddig, amíg egyetlen ajánlattevő marad versenyben. Vevőnek a nettó vételár 3%-a + Áfa bonyolítási díjat is meg kell fizetnie.

 Aki az árverésen részt kíván venni, annak a nettó kikiáltási ár 10%-át letéti díjként az árverés időpontjáig meg kell fizetnie Hajdúböszörmény Város Önkormányzatának 11738060-15372514 számú számlájára. A befizetés tényét az ellenőrző csekkszelvény, vagy teljesített átutalási megbízás bemutatásával kell igazolni. Az az ajánlattevő, aki az árverés során a legnagyobb összegű ajánlatot teszi, az ingatlan megvásárlására jogosulttá válik, és az általa befizetett letéti díjat a vételárba be kell számítani. A licitáláson alulmaradt ajánlattevők részére a befizetett letéti díjat az Önkormányzat 15 napon belül visszafizeti. Abban az esetben, ha a nyertes ajánlattevő a licitálás lezártát követően, a szerződéskötés előtt vagy után eláll az adásvételtől, úgy a letéti díj részére nem jár vissza.

 A nyertes ajánlattevőnek az árverést követő 30 napon belül szerződést kell kötnie és ezzel egyidejűleg meg kell fizetnie a teljes vételárat, részletfizetési lehetőség nincs. Abban az esetben, ha a nyertes ajánlattevő hitelfelvétel segítségével kívánja megfizetni a vételárat, úgy a teljesítésre nyitva álló határidő - tekintettel a banki ügymenet időigényességére - 60 napra hosszabbodik meg.

Az ingatlan tulajdonjogának bejegyzésére a teljes vételár, bonyolítási díj és az igazgatási szolgáltatási díj megfizetését követően kerül sor.

 Az ingatlan értékesítése esetén a vevő köteles az ingatlant 4 éven belül beépíteni, melynek biztosítására az önkormányzat elidegenítési és terhelési tilalmat köt ki.

*Az Önkormányzat fenntartja magának azon jogát, mely szerint az eljárást részben vagy egészben eredménytelennek nyilváníthatja indoklás nélkül.*

Az ingatlannal kapcsolatban további tájékoztatás kérhető az 52/563-238 telefonszámon, illetve a Polgármesteri Hivatal I. emelet 38-es irodájában.

**A nyílt licit időpontja: 2019. május 28. 9.00 óra**

**Helye: Polgármesteri Hivatal Sillye Gábor terem (I. emelet 54.)**